
טקסט הדף מנוקד



אַל תֵּצֵאוּ וַיֵּצְאוּ אַל תּוֹתִירוּ וַיּוֹתִירוּ


שְׁנַיִם בַּשְּׂלָ(י)ו [בִּשְׂלָ(י)ו] רִאשׁוֹן וּבִשְׂלָ(י)ו שֵׁנִי בִּשְׂלָ(י)ו רִאשׁוֹן בְּשִׁבְתְּכֶם עַל סִיר הַבָּשָׂר


בִּשְׂלָ(י)ו שֵׁנִי וְהָאסַפְסֻף אֲשֶׁר בְּקִרְבּוֹ


בָּעֵגֶל כִּדְאִיתֵיהּ בְּמִדְבַּר פָּארָן כִּדְאִיתֵיהּ


אָמַר רַבִּי יוֹחָנָן מִשּׁוּם רַבִּי יוֹסֵי בֶּן זִימְרָא מַאי דִּכְתִיב מַה יִּתֵּן לְךָ וּמַה יֹּסִיף לָךְ לָשׁוֹן רְמִיָּה אָמַר לוֹ הַקָּדוֹשׁ בָּרוּךְ הוּא לַלָּשׁוֹן כׇּל אֵבָרָיו שֶׁל אָדָם זְקוּפִים וְאַתָּה מוּטָל כׇּל אֵבָרָיו שֶׁל אָדָם מִבַּחוּץ וְאַתָּה מִבִּפְנִים וְלֹא עוֹד אֶלָּא שֶׁהִקַּפְתִּי לְךָ שְׁתֵּי חוֹמוֹת אַחַת שֶׁל עֶצֶם וְאַחַת שֶׁל בָּשָׂר מַה יִּתֵּן לְךָ וּמַה יֹּסִיף לָךְ לָשׁוֹן רְמִיָּה


אָמַר רַבִּי יוֹחָנָן מִשּׁוּם רַבִּי יוֹסֵי בֶּן זִימְרָא כׇּל הַמְסַפֵּר לָשׁוֹן הָרָע כְּאִילּוּ כָּפַר בָּעִיקָּר שֶׁנֶּאֱמַר אֲשֶׁר אָמְרוּ לִלְשֹׁנֵנוּ נַגְבִּיר שְׂפָתֵינוּ אִתָּנוּ מִי אָדוֹן לָנוּ


וְאָמַר רַבִּי יוֹסֵי בֶּן זִימְרָא כׇּל הַמְסַפֵּר לָשׁוֹן הָרָע נְגָעִים בָּאִים עָלָיו שֶׁנֶּאֱמַר מְלׇשְׁנִי בַסֵּתֶר רֵעֵהוּ אוֹתוֹ אַצְמִית וּכְתִיב הָתָם לַצְּמִיתֻת וּמְתַרְגְּמִינַן לַחֲלוּטִין


וּתְנַן אֵין בֵּין מְצוֹרָע מוּסְגָּר לִמְצוֹרָע מוּחְלָט אֶלָּא פְּרִיעָה וּפְרִימָה


אָמַר רֵישׁ לָקִישׁ מַאי דִּכְתִיב זֹאת תִּהְיֶה תּוֹרַת הַמְּצוֹרָע זֹאת תִּהְיֶה תּוֹרָתוֹ שֶׁל מוֹצִיא שֵׁם רַע


וְאָמַר רֵישׁ לָקִישׁ מַאי דִּכְתִיב אִם יִשֹּׁךְ הַנָּחָשׁ בְּלֹא לָחַשׁ וְאֵין יִתְרוֹן לְבַעַל הַלָּשׁוֹן לֶעָתִיד לָבֹא מִתְקַבְּצוֹת כׇּל הַחַיּוֹת וּבָאוֹת אֵצֶל נָחָשׁ וְאוֹמְרוֹת אֲרִי דּוֹרֵס וְאוֹכֵל זְאֵב טוֹרֵף וְאוֹכֵל אַתָּה מָה הֲנָאָה יֵשׁ לְךָ אוֹמֵר לָהֶם וְכִי מָה יִתְרוֹן לְבַעַל הַלָּשׁוֹן


וְאָמַר רֵישׁ לָקִישׁ כׇּל הַמְסַפֵּר לָשׁוֹן הָרָע מַגְדִּיל עֲוֹנוֹת עַד לַשָּׁמַיִם שֶׁנֶּאֱמַר שַׁתּוּ בַשָּׁמַיִם פִּיהֶם וּלְשׁוֹנָם תִּהֲלַךְ בָּאָרֶץ


אָמַר רַב חִסְדָּא אָמַר מָר עוּקְבָא כׇּל הַמְסַפֵּר לָשׁוֹן הָרָע רָאוּי לְסוֹקְלוֹ בְּאֶבֶן כְּתִיב הָכָא אוֹתוֹ אַצְמִית וּכְתִיב הָתָם צָמְתוּ בַבּוֹר חַיָּי וַיַּדּוּ אֶבֶן בִּי


וְאָמַר רַב חִסְדָּא אָמַר מָר עוּקְבָא כׇּל הַמְסַפֵּר לָשׁוֹן הָרָע אֹמֵר הַקָּדוֹשׁ בָּרוּךְ הוּא אֵין אֲנִי וְהוּא יְכוֹלִין לָדוּר בָּעוֹלָם שֶׁנֶּאֱמַר מְלׇשְׁנִי בַסֵּתֶר רֵעֵהוּ אוֹתוֹ אַצְמִית גְּבַהּ עֵינַיִם וּרְחַב לֵבָב אֹתוֹ לֹא אוּכָל אַל תִּיקְרֵי אוֹתוֹ לֹא אוּכָל אֶלָּא אִתּוֹ לֹא אוּכָל וְאִיכָּא דְּמַתְנֵי לַהּ עַל גַּסֵּי הָרוּחַ


אָמַר רַב חִסְדָּא אָמַר מָר עוּקְבָא כׇּל הַמְסַפֵּר לָשׁוֹן הָרָע אוֹמֵר הַקָּדוֹשׁ בָּרוּךְ הוּא לְגֵיהִנָּם אֲנִי עָלָיו מִלְּמַעְלָה וְאַתָּה עָלָיו מִלְּמַטָּה נְדוּנֶנּוּ שֶׁנֶּאֱמַר חִצֵּי גִבּוֹר שְׁנוּנִים עִם גַּחֲלֵי רְתָמִים אֵין חֵץ אֶלָּא לָשׁוֹן שֶׁנֶּאֱמַר חֵץ שָׁחוּט לְשׁוֹנָם מִרְמָה דִבֵּר


וְאֵין גִּבּוֹר אֶלָּא הַקָּדוֹשׁ בָּרוּךְ הוּא שֶׁנֶּאֱמַר ה' כְּגִבּוֹר יֵצֵא גַּחֲלֵי רְתָמִים הַיְינוּ גֵּיהִנָּם


אָמַר רַבִּי חָמָא בְּרַבִּי חֲנִינָא מָה תַּקָּנָתוֹ שֶׁל מְסַפֵּר(י) לָשׁוֹן הָרָע אִם תַּלְמִיד חָכָם הוּא יַעֲסוֹק בַּתּוֹרָה שֶׁנֶּאֱמַר מַרְפֵּא לָשׁוֹן עֵץ חַיִּים וְאֵין לָשׁוֹן אֶלָּא לָשׁוֹן הָרָע שֶׁנֶּאֱמַר חֵץ שָׁחוּט לְשׁוֹנָם וְאֵין עֵץ אֶלָּא תּוֹרָה שֶׁנֶּאֱמַר עֵץ חַיִּים הִיא לַמַּחֲזִיקִים בָּהּ וְאִם עַם הָאָרֶץ הוּא יַשְׁפִּיל דַּעְתּוֹ שֶׁנֶּאֱמַר וְסֶלֶף בָּהּ שֶׁבֶר [בְּ]רוּחַ


רַבִּי אַחָא בְּרַבִּי חֲנִינָא אוֹמֵר סִיפֵּר אֵין לוֹ תַּקָּנָה שֶׁכְּבָר כְּרָתוֹ דָּוִד בְּרוּחַ הַקֹּדֶשׁ שֶׁנֶּאֱמַר יַכְרֵת ה' כׇּל שִׂפְתֵי חֲלָקוֹת לָשׁוֹן מְדַבֶּרֶת גְּדֹלוֹת אֶלָּא מָה תַּקָּנָתוֹ שֶׁלֹּא יָבֹא לִידֵי לָשׁוֹן הָרָע אִם תַּלְמִיד חָכָם הוּא יַעֲסוֹק בַּתּוֹרָה וְאִם עַם הָאָרֶץ הוּא יַשְׁפִּיל דַּעְתּוֹ שֶׁנֶּאֱמַר וְסֶלֶף בָּהּ שֶׁבֶר [בְּ]רוּחַ


תָּנָא דְּבֵי רַבִּי יִשְׁמָעֵאל כׇּל הַמְסַפֵּר לָשׁוֹן הָרָע מַגְדִּיל עֲוֹנוֹת כְּנֶגֶד שָׁלֹשׁ עֲבֵירוֹת עֲבוֹדָה זָרָה וְגִילּוּי עֲרָיוֹת וּשְׁפִיכוּת דָּמִים כְּתִיב הָכָא לָשׁוֹן מְדַבֶּרֶת גְּדוֹלוֹת וּכְתִיב בַּעֲבוֹדָה זָרָה אָנָּא חָטָא הָעָם הַזֶּה חֲטָאָה גְדֹלָה


בְּגִילּוּי עֲרָיוֹת כְּתִיב וְאֵיךְ אֶעֱשֶׂה הָרָעָה הַגְּדֹלָה הַזֹּאת בִּשְׁפִיכוּת דָּמִים כְּתִיב גָּדוֹל עֲוֹנִי מִנְּשֹׂא


גְּדוֹלוֹת אֵימָא תַּרְתֵּי הֵי מִינַּיְיהוּ מַפְּקָא


בְּמַעְרְבָא אָמְרִי לָשׁוֹן תְּלִיתַאי קָטֵיל תְּלִיתַאי הוֹרֵג לַמְסַפְּרוֹ וְלַמְקַבְּלוֹ וְלָאוֹמְרִין עָלָיו


אָמַר רַבִּי חָמָא בְּרַבִּי חֲנִינָא מַאי דִּכְתִיב מָוֶת וְחַיִּים בְּיַד לָשׁוֹן וְכִי יֵשׁ יָד לַלָּשׁוֹן לוֹמַר לָךְ מָה יָד מְמִיתָה אַף לָשׁוֹן מְמִיתָה אִי מָה יָד אֵינָהּ מְמִיתָה אֶלָּא בְּסָמוּךְ לָהּ אַף לָשׁוֹן אֵינָהּ מְמִיתָה אֶלָּא בְּסָמוּךְ לָהּ תַּלְמוּד לוֹמַר חֵץ שָׁחוּט לְשׁוֹנָם


אִי מָה חֵץ עַד אַרְבָּעִים וַחֲמִשִּׁים אַמָּה אַף לָשׁוֹן עַד אַרְבָּעִים וַחֲמִשִּׁים אַמָּה תַּלְמוּד לוֹמַר שַׁתּוּ בַשָּׁמַיִם פִּיהֶם וּלְשׁוֹנָם תִּהֲלַךְ בָּאָרֶץ


וְכִי מֵאַחַר דִּכְתִיב שַׁתּוּ בַּשָּׁמַיִם פִּיהֶם חֵץ שָׁחוּט לְשׁוֹנָם לְמָה לִי הָא קָמַשְׁמַע לַן דְּקָטֵיל כְּחֵץ


וְכִי מֵאַחַר דִּכְתִיב חֵץ שָׁחוּט לְשׁוֹנָם מָוֶת וְחַיִּים בְּיַד לָשׁוֹן לְמָה לִי לְכִדְרָבָא דְּאָמַר רָבָא דְּבָעֵי חַיִּים בְּלִישָּׁנֵיהּ דְּבָעֵי מִיתָה בְּלִישָּׁנֵיהּ


הֵיכִי דָּמֵי לִישָּׁנָא בִּישָׁא רָבָא אָמַר כְּגוֹן דְּאָמַר אִיכָּא נוּרָא בֵּי פְלָנְיָא אֲמַר לֵיהּ אַבָּיֵי מַאי קָא עָבֵיד גַּלּוֹיֵי מִילְּתָא בְּעָלְמָא הוּא אֶלָּא דְּמַפֵּיק בְּלִישָּׁנָא בִּישָׁא דְּאָמַר הֵיכָא מִשְׁתְּכַח נוּרָא אֶלָּא בֵּי פְלָנְיָא


אָמַר רַבָּה כֹּל מִילְּתָא דְּמִיתְאַמְרָא בְּאַפֵּי מָרַהּ לֵית בַּהּ מִשּׁוּם לִישָּׁנָא בִּישָׁא אֲמַר לֵיהּ כׇּל שֶׁכֵּן חוּצְפָּא וְלִישָּׁנָא בִּישָׁא אֲמַר לֵיהּ אֲנָא כְּרַבִּי יוֹסֵי סְבִירָא לִי דְּאָמַר רַבִּי יוֹסֵי מִיָּמַי לֹא אָמַרְתִּי דָּבָר וְחָזַרְתִּי לַאֲחוֹרַי אָמַר

תוספות





	(לעיל) אל תקרי ממנו אלא ממנו פירוש אל תקרי ממנו רפי אלא ממנו דגש ואינו כן שכל ממנו שבתורה דגושין ואינו מחליף כלל זה בזה וכן מצינו בסיפרי ולא נס ליחה אין כתיב כאן אלא ולא נס ליחה: התאוו תאוה. פרש''י התאוו יותר משמע שלא פסק להם השליו רש''י והר''ר יוסף קרא. פירש שפסק להם השליו ראשון והאספסוף אשר בקרבו התאוו תאוה לפי שלא היה להם שליו וירד להם שליו שני: ואמר ריש לקיש מאי דכתיב זאת תהיה תורת המצורע תורת מוציא שם רע. אמר גרסינן ולא גרסי' ואמר דהא ריש לקיש לא אמר כלל לעיל: לישנא תליתאי. פרש''י לשון שלישי של רכיל מגלה סוד ואני מצאתי כתוב לישנא תליתאי שהקיפה הקב''ה אחת של עצם ואחת של בשר והוא שלישי בתוכם: כל מילתא דמיתאמרא באפי תלתא לית בה משום לישנא בישא. פירוש כגון כה''ג דנורא בי פלוני דאיכא למישמע דלא אמרה משום לישנא בישא אבל אם הוא אמר דבר קנטור על חבירו אפילו היה אומרה בפניו אית ביה משום לישנא בישא: אבנט מכפר על הרהור הלב. אהיכא דאיתא ואבנט הוא כמו חגור של שש ארוכה מאד ואיתא נמי במדרש שהיה הכהן מקיפו סביביו ב' פעמים כנגד לב של אדם:





רבינו גרשום

במדבר פארן כדאיתיה בשעת ביאת מרגלים:



[מה יתן לך וכו' כלומר מה יכולת לך להנאתך ולא עשיתי מפני מה את רמיה]:



אחת של עצם ואחת של בשר. שיניים ושפתים:



אם ישוך הנחש בלא לחש. היינו שנושך הנחש במקום שאין שם חבר שילחשו. ואית דמפרשי אם ישוך הנחש בלא לחש כלומר אי אפשר לו לישוך אלא א"כ לחשו לו מן השמים שצוו לו:



אין יתרון לבעל הלשון. דמה הנאה לבעל הלשון הרע שאומר לשון הרע הרי מצא לו חבר:



וידו אבן בי. היא אבן שהניחו על פי הבור כשהשליכו לדניאל לתוכו:



נדונו. ביחד:



וסלף [בה]. מי שסילף לשונו בה:



שבר רוח. ישפיל דעתו:



מגדיל עונות כנגד ג' עבירות. דבהני לא כתיב אלא גדולה והכא [כתיב] גדולות:



ואימא תרתי. [כנגד ב' עבירות] דגדולות לא משמע אלא תרי [הי מנייהו מפקת בכולהו כתיב גדולה]:



לשון תליתאי. שהאומר שמעו מאחד ואמרו לאחד דהוו ג' בני אדם:



[שתו בשמים פיהם. דעד סוף העולם יכול להרוג בלשון הרע]:



בסמוך ליה. למקום שמגיע אגריפו:



[דבעי חיי בלישניה שעוסק בתורה:



דאמר איכא נורא בי פלניא. כששואלין ב"א איכן נקח אש והוא אומר יש בביתו של פלוני שמתקנין שם כל היום מאכל:



מעולם לא אמרתי דבר שחזרתי לאחורי. כלומר כשהייתי אומר דבר על שום אדם לא צרכתי לחזור לאחורי ולראות שלא יהא שם בעל הדבר שאפי' אם יהיה שם לא היה חושש שאינו משקר ואין אומרו בלשון הרע:





מהרש"א - חידושי אגדות

ב' בשליו עיין פרש"י ותוספות ועיין מה שכתבנו בזה פ"ק דחולין גבי לא הותר בשר תאוה במדבר:


שם מ"ד מה יתן לך ומה וגו' אמר הקב"ה ללשון כו'. כוונת המזמור לפי דרש שיר המעלות אל ה' בצרתה לי וגו' הל"ל בצרה אבל כתב בצרתה רמז על השכינה שעמנו בגלות כמ"ש עמו אנכי בצרה ואמר ה' הצילה נפשי משפת שקר מלשון רמיה שהם מרחיקין השכינה ממני שעמי בצרה כדלקמן גבי לה"ר אתו לא אוכל אין אני והוא יכולין לדור בעולם ובשפת שקר כתיב דובר שקרים לא יכון לנגד עיני ואמר לבעלי לה"ר ושפתי שקר מה יתן לך ומה יוסיף לך וגו' לשון כפול זה דריש מה יתן לך על ב' המחיצות שהם שיניים ושפתים ומה יוסיף לך על שלא להיות זקוף חיצי גבור שנונים להרוס מחיצות השיניים עם גחלי רתמים להרוס מחיצות השפתיים ולפי שהלשון הרע הוא במקום שרבים מצוים אמר ואם ארחיק נדוד שאלין ואדור בכפרים שאין רבים מצוים לשמור עצמן מבעלי לה"ר אויה לי כי גרתי שם מפני סכנת משך שהם אומה הרשעה כמ"ש בן גוריון גם כי אויה לי כי שכנתי שם מפני סכנת אהלי קדר אבל בחרתי לי יותר טוב רבת שכנה לה נפשי במקום רבת עם שם אני חפץ שיהיה שכנה שם נפשי גם שיהיה במקום רבים שונאי שלום ובעלי לה"ר. ומסיים אני שלום וגו' כי זאת התועלת לי במקום רבים כשאני שלום וכי אדבר בד"ת שנקראת שלום אז המה למלחמה במלחמתה של תורה משא"כ בכפר שאין רבים מצויין חרב מלחמה אל הבדים וגו' וק"ל:


שם כל המספר לה"ר כו' אשר אמרו ללשוננו נגביר כו'. נסמך זה המאמר לדלעיל ללשוננו נגביר להרוס שני חומות הללו כי הנה שפתינו שהיא אחת מב' החומות היא אתנו ומסכים בדבור הלשון הרע ובקל פותח שפתיו לומר כי אדון לנו למחות בדבר וק"ל:


שם כל המספר לשון הרע כו' מתרגמינן לחלוטים כו'. לקמן אמרינן דעל ז' דברים נגעים באים כו' ומייתי לה מקראי ואפשר דהוציא מספר לה"ר מן הכלל דז' דברים מביאים נגעים ויש בהן שאפשר שיכופר גם במצורע מוסגר משא"כ בלה"ר דלא יכופר רק במצורע מוחלט ובעי בטהרתו תגלחת וצפרים ודו"ק:


שם זאת תהיה תורת המוציא שם רע כו'. מדכתיב המצורע ולא כתיב הצרוע דרש הכי וק"ל:


שם מ"ד אם ישוך וגו' וכי מה יתרון לבעל הלשון. עיין פירש"י פ"ק דתענית:


שם מגדיל עונותיו כו' שנאמר שתו בשמים פיהם וגו'. דהיינו במי ששוכן בשמים כמ"ש לעיל שאומרים מי אדון לנו וכה"ג יש לפרש סיפא דקרא ולשונם תהלך בארץ באותם ששוכנים בארץ כבר דהיינו שמוציאין דבה ולה"ר אשוכני עפר וק"ל:


שם כל המספר לה"ר ראוי לסוקלו באבן כו'. כי ענין סיפור לה"ר היא כזריקת אבן להזיק ברחוק כדלקמן אי מה יד אינה ממיתה אלא בסמוך אף לשון כו' ת"ל חץ שחוט וגו' וק"ל:


שם אין אני והוא יכולין כו' אלא אתו לא אוכל כו'. מפורש פ"ק דסוטה ע"ש:


שם אמר הקב"ה לשר של גיהנם כו' אין חץ אלא לשון כו'. אין לפרש דחצי דקרא היינו לשון דכיון דגבור הוא הקב"ה שנונים אהיכא קאי ועוד חצי גבור דבק הוא ונראה לפרש לפי הדרש דחצי גבור היינו חיציו של הקב"ה שמשלח נגעים בבעלי לה"ר כדלעיל הם שנונים מלשון שניה דהיינו מצורע מוחלט בשבוע שניה אלא דקאמר אמאי נקט לה בלשון חץ וקאמר משום דאין חץ אלא לשון כו' ובמדה זו בא הקב"ה עליו מלמעלה בחיציו שהם הנגעים וק"ל:


שם מה תקנתו כו' אם ת"ח הוא יעסוק בתורה כו'. כדאמרינן מות וחיים ביד לשון דבעי חיי בלישניה דבעי מיתה בלישניה ואמר אם ע"ה ישפיל דעתו כו' דודאי אלו ב' עבירות גבה רוח ולה"ר שותפין הם שכללן הכתוב מלשני בסתר רעהו אותו אצמית גבה עינים וגו' כי הגאוה שבו מביאו שמדבר לה"ר על חבירו ועוד יבא בזה בס"ד לקמן ומ"ד סיפר אין לו תקנה כו' שנאמר יכרת ה' כל שפתי וגו' ואין סברא שתהיה עסק התורה ושפלות הדעת שיכפר על הכרת אבל התורה מגנא ומצלא מן החטא כדאמרינן בסוטה והיינו שמשמרתו שלא יבא לידי לה"ר שהוא בכרת והרמז בה בתר האי עניינא דיכרת ה' וגו' אשר אמרו ללשוננו וגו' משוד עניים וגו' כתיב אמרות ה' אמרות טהורות וגו' אתה ה' תשמרם וגו' דה"ק דע"י אמרות ה' וגו' אתה ה' תשמרם אותם העוסקים בתורה מן הדור הזה של בעלי לה"ר שלא יבואו לידי כך וק"ל:


שם כל המספר לה"ר מגדיל עונות כנגד כו'. ונראה שלא אמר שהיא גדולה כנגד ג' עבירות כו' דהא לא חייב הכתוב מיתה בעון לה"ר כמו בג' עבירות הללו אבל אמר שלה"ר מגדיל כנגד כו' דהיינו שהיא מביאה לכמה עבירות גדולות וק"ל:


שם לשון תליתאי כו'. עיין פירש"י ותוספות והוא דחוק ונראה לפרש שהוא למד מעניינו דקאמר לה"ר מגדיל נגד ג' עבירות כו' והיינו לישנא תליתאי שהוא שקול כנגד ג' עבירות וק"ל:


שם וכי יש יד ללשון אלא מה יד ממיתה כו'. השתא לא ידע לפרש מות וחיים על עצמו כדמסיק דבעי חיי בלישניה כו' וביד לשון כמו בכח הלשון אלא יד ממש קאמר להמית אחרים וע"כ קאמר וכי יש יד כו' אף לשון ממיתה דהיינו שממית אחרים בלשונו כדלעיל ומיהו ק"ק למאי דס"ד השתא דמות וחיים ביד לשון לגבי אחרים קאמר היאך מפרש לה לגבי חיים וי"ל דה"נ ה"פ לענין חיים מה יד מחייה אחרים כמו האומנים והרופאים אף לשון מחייה אחרים שלומדן תורה ומוכיחן לטוב להן וק"ל:


שם וכי מאחר דכתיב שתו בשמים וגו' חץ שחוט לשונם וגו' ל"ל. לא אקרא קאי הא דפריך דזה דוד אמרו וזה ירמיהו אמרו על דורו אלא דה"ק חץ שחוט לשונם וגו' הדרשא מיניה למה לן וכן תפרש גבי וכי מאחר דחץ שחוט וגו' מות וחיים וגו' ל"ל כו' וק"ל:


שם נורא בי פלניא כו'. פירש"י דמשמע עשיר הוא וכל שעה מצוי כו' ע"ש והיינו לישנא בישא דעשיר הוא ואינו מהנה לאחרים וכן הוא בפי' בע"י ולא משמע כן אלא היינו לישנא בישא דנורא בי פלניא לבשל בכל שעה דרעבתן הוא ולכך אם שואלין לאדם היכן אמצא נורא אומר נורא בי פלניא לא הוה רק גילוי מלתא אלא היכא דמפיק ליה כו' דההודעה בזה הלשון אינו אלא לישנא בישא דרעבתן הוא וק"ל:


שם כל מלתא דמתאמריה באפי מרה כו' א"ל אנא כר"י ס"ל כו'. לכאורה מאי ראיה מרבי יוסי דאימא ה"ק לא אמרתי דבר דהיינו לישנא בישא שהייתי צריך לחזר לאחורי בפני הבעלים וכן נראה מפירש"י פרק כל כתבי וי"ל דה"נ ה"ק כל מלתא גם שהוא נראה מיניה קצת לישנא בישא אילו האומרה לא היה חש לאומרה גם בפניו אין זה לישנא בישא לאומרה שלא בפניו והמשל כגון נורא בי פלניא אם גם בפניו היה אומרה שלא בפניו נמי לית לן בה משום לישנא בישא ודו"ק:





רש"ש

גמרא שנים בשליו בשליו ראשון ובשליו שני כו'. כצ"ל:



שם אר"ח אמר מר עוקבא כל המספר לה"ר אומר הקב"ה לשר כו'. נראה דצ"ל ואר"ח כו' בו':



שם מה תקנתן של מספרי לה"ר כו' ואין עץ חיים אלא תורה כו'. כצ"ל:



שם לשון תליתאי קטיל תליתאי כו'. עי' רש"י ותוס' וח"א שנדחקו. ול"נ לפרש עפ"י הירושלמי דפ"ק דפאה (וכ"ה במ"ר ר"פ אמור ור"פ חוקת ופ' שופטים) וז"ל ולמה הוא קורא אותו שלישי שהוא הורג שלשה כו' ע"ש. וזהו שאמר כאן לשון תליתאי ר"ל מדוע נקרא כן. ומשני קטיל תליתאי כו':



שם למספרו ולמקבלו ולאומרים עליו. כ"ה בע"י וכן ברמב"ם פ"ז מהלכות דעות ה"ג. ונראה דגי' רש"י היה לאומרו תחת למספרו שלפנינו וכלשון הרמב"ם שם. ובזה לא נצטרך להגה' בדבריו:



שם (בסה"ע) אנא כר"י סבירא לי. כצ"ל:



תד"ה ואמר ר"ל. אמר גרסי' ול"ג ואמר כו'. ול"נ ליישב הגירסא ואמר דר"ל דכן אר"ל ג"כ דצרעת באה על לה"ר. וגי' הרי"ף והרא"ש בפ"ב דשבת והיינו דאר"ל כו':





הגהות יעב"ץ

גמ' בשבתנו על סיר הבשר. נ"ב שמות טז:


שם לעתיד לבא מתקבצות כל השיות וכו'. נ"ב שאינן יראות ממנו עוד דכתיב לא ירעו ולא ישחיתו והכל יש להם תקנה חוץ ממנו. ונחש עפר לחמו לפיכך מצדיקות עליו את הדין אז:


תוס' ד"ה אל תקרי ממנו וכו' ואינו מחליף כלל זה מזה. נ"ב אלא הבאור מתחלף במלת ממנו. פעמים מורה על ל"י מ"ב ופעמים על יחיד הנסתר וגם על דרך זה שייך הלשון אל תקרי אע"פ שאין הכוונה בו לשנות קריאת המלה במאומה רק בענין הפתרון בלבד כאילו אומר טלא תבין כך אלא כך וכ"ה הראי' שהביאו:





בן יהוידע

מַאי דִּכְתִיב: "מַה יִּתֵּן לְךָ וּמַה יּוֹסִיף לָךְ לָשׁוֹן רְמִיָּה"? (תהלים קכ, ג). נראה לי בס"ד כי הלשון נמשל לגפן שהוא אילן רך ועושה פירות שהם מאכל ומשקה כי הענבים הם מאכל וגם יוצא מהם יין שהוא משקה כן הלשון חיות האדם של אכילה ושתיה תלויים בו וגם נמשל לגפן מה גפן אינו מקבל נטיעה אחרת כן הלשון נברא לדבר אמת וטוב ואין ראוי לקבל נטיעה שהוא דבור רע וכזב.
על כן המטמא לשונו לספר בו רע הנה הוא מהפך אותיות גֶּפֶן הראויה ללשון לאותיות נֶגֶף וידוע מה שאמר רבותינו ז"ל (ירושלמי סוטה ח, ג) בפסוק וּבְרָקִים רָב וַיְהֻמֵּם (תהלים יח, טו) אין מהומה אלא לשון מגפה דכתיב וְהָמָם מְהוּמָה גְדֹלָה (דברים ז, כג) נמצא המגפה נקראת מהומה ולזה אמר על בעל לשון הרע 'מַה יִּתֵּן לְךָ וּמַה יּוֹסִיף לָךְ לָשׁוֹן רְמִיָּה'  (תהלים קכ, ג)  מַה וּמַה הם צירוף מְהוּמָה זו מגפה כי הלשון שהיה נקרא בשם גֶּפֶן יתהפך לאותיות נֶגֶף שהוא מְהוּמָה.



אָמַר הַקָּדוֹשׁ בָּרוּךְ הוּא לַלָּשׁוֹן: כָּל אֵבָרָיו שֶׁל אָדָם זְקוּפִין, וְאַתָּה מוּטָל (תהלים קכ, ג). יש להקשות גם הידים אינם זקופין אלא מוטלין כלשון וכן נמי הוא אבר התשמיש? ויש לומר הידים בעת שעושין מלאכה הם מתקשים ונזקפים וכן אבר התשמיש מה שאין כן הלשון עושה מלאכתו בלתי קשוי ובלתי זקיפה.



וְלֹא עוֹד אֶלָּא שֶׁהִקַּפְתִּי לְךָ שְׁתֵּי חוֹמוֹת; אַחַת שֶׁל עֶצֶם וְאַחַת שֶׁל בָּשָׂר. הא דהוצרך לפרש אחת של עצם ואחת של בשר, כי גם מחמת זאת שהם אחת של עצם ואחת של בשר יש לאדם ללמוד תוכחת מוסר כי מה שהיו כך אַחַת שֶׁל עֶצֶם שיזכיר ויבין המספר לשון הרע שעל ידי כך הוא לוקח פרענות קשה של עונות חבירו בגיהנם ועצם קשה הוא רומז לפרענות ומה שהיתה אַחַת שֶׁל בָּשָׂר שיזכור ויבין המספר לשון הרע שהוא נותן על ידי כך כל שכר מצות שלו כי הבשר הוא כינוי לטוב עולם הבא דכתיב יָבוֹא כָל בָּשָׂר לְהִשְׁתַּחֲו‍ֹת לְפָנַי אָמַר הֳ' (ישעיה סו, כג).



כָּל הַמְּסַפֵּר לָשׁוֹן הָרָע, כְּאִלּוּ כּוֹפֵר בָּעִיקָּר (תהלים קכ, ג). נראה לי בס"ד נקיט לשון 'עִיקָּר' רמז לפי דרכו ענין אחד דידוע שורש השינים שהם י"ו בלחי העליון וי"ו בלחי התחתון הוא רמוז באות אל"ף שציורו יו"ד מכאן ויו"ד מכאן ואות וא"ו באמצע ואם תחלק אות וא"ו שבנתים לחצאין כזה [הציור חסר] אז תהיה צורת א' שני פעמים י"ו שהם י"ו שינים של לחי העליון וגם י"ו שינים של לחי התחתון וזה הרמז של שורש השינים הרמוז בציור אות א' שהוא י"ו למעלה י"ו למטה רמוז ממש בתוך אותיות עִיקָּר במילואם כזה עי"ן יו"ד קו"ף רי"ש שבתוך עי"ן יו"ד יש י"ו העליון של אות א' ובתוך קו"ף רי"ש יש י"ו התחתון של אות א' ולכן האדם שעשה לו הקדוש ברוך הוא ללשון שלו בשינים שהם ט"ז וט"ז הרמוזים בציור אות א' כנזכר אם סיפר רע בלשונו נמצא כפר בזו החומה של השינים שהיא רמוזה בתוך אותיות עיקר.



כָּל הַמְּסַפֵּר לָשׁוֹן הָרָע, נְגָעִים בָּאִים עָלָיו (תהלים קא, ה).  נראה לי בס"ד המספר לשון הרע גורם שיהיו נושרים כוחות האהבה מן לבבות של בני האדם שלא יהיו אוהבים זה את זה ונמצא הפך אותיות לָשׁוֹן לאותיות נוֹשֵׁל שהוא לשון נשירה כמו יִשַּׁל זֵיתֶךָ (דברים כח, מ) וכן נמי תואר יקר שיש ללשון כדכתיב במשלי וּכְלִי יְקָר שִׂפְתֵי דָעַת (משלי כ, טו) מהפך אותיות יְקָר לאותיות קֶרִי כי המספר לשון הרע נטמא בקרי.
ובזה פירש עטרת ראשי הרב מור אבי זלה"ה רמז הכתוב וַתִּשָּׂא בְרִיתִי עֲלֵי פִיךָ (תהלים נ, טז) כי נשאת קדושת הברית וסלקת מעליך בעבור פיך שדברת לשון הרע.
ועל כן מאחר שמהפך אותיות לָשׁוֹן לאותיות נוֹשֵׁל ומהפך אותיות יְקָר לאותיות קֶרִי אז מדה כנגד מדה יתהפכו לו אותיות עֹנֶג המגיע לו מן הלשון לאותיות נֶגַע שאם היה לשונו טהור היה מקבל ממנו השפעה מן א־ל הוי־ה עם הנקודות שהם מספר עֹנֶג [123] גם עֹנֶג הוא נטרקון 'עדן נהר גן' בסוד הכתוב וְנָהָרּ יֹצֵא מֵעֵדֶן לְהַשְׁקוֹת אֶת הַגָּן (בראשית ב, י) והבן.



כָּל הַמְּסַפֵּר לָשׁוֹן הָרָע, רָאוּי לְסָקְלוֹ בָּאֶבֶן (תהלים קא, ה). יש להקשות למה סקילה ולא שריפה? גם למה פירש באבן, הוה ליה למימר לסקלו בסתם?
ונראה לי בס"ד על פי מה שאמר רבינו האר"י ז"ל דבעל לשון הרע גורם לסלק הארת התפארת מן המלכות ולזה אמר שַׁתּוּ בַשָּׁמַיִם פִּיהֶם וּלְשׁוֹנָם תִּהֲלַךְ בָּאָרֶץ (תהלים עג, ט) שמים תפארת ארץ מלכות עד כאן דבריו עיין שם. ובזה מובן הטעם שראוי לסקלו כי בחטאו עשה סילוק הארה לכן יסקל כי סִילוּק בהפוך אתוון יִסָּקֵל.
ואמר בָּאֶבֶן רמז כי סילוק זה עשאו מן המלכות שנקראת בשם אֶבֶן [53] שהוא מלוי הוי־ה דההי"ן [יו"ד ה"ה ו"ו ה"ה=52] עם הכולל גם רמז שהיה לו להיות דומם כאבן ולא דמם.



אָמַר לוֹ הַקָּדוֹשׁ בָּרוּךְ הוּא לְשַׂר שֶׁל גֵּיהִנֹּם: אֲנִי עָלָיו מִלְּמַעְלָה וְאַתָּה עָלָיו מִלְּמַטָּה נְדוּנֶנּוּ (תהלים קכ, ד). נראה לי בס"ד הכונה שאתן שכר מצותיו לחבירו וזהו 'אֲנִי עָלָיו מִלְּמַעְלָה' בדברים הנפשיים 'וְאַתָּה עָלָיו מִלְּמַטָּה' להעניש בגהינם בעבור עונות שעשה חבירו.
אי נמי קודם אותיות לשון יש מספר רס"ה שהוא מספר 'יָּם הַקַּדְמוֹנִי' [265] (זכריה יד, ח) שהוא מן חמשה גבורות הראשונות כמו שאיתא  בספר מאורי אור ז"ל ועל ידי גבורה הנזכר אשמרנו 'וְאַתָּה עָלָיו מִלְּמַטָּה' דאחר אותיות לשון יש מספר תק"ז כמנין 'מַקֵּל שְׁאוֹל' [507] והיינו גיהנם נקרא שאול ופרענות שבו נקרא מַקֵּל חֹבְלִים (אולי ע״פ זכריה יא, ז).



וְאִם עַם־הָאָרֶץ הוּא, יַשְׁפִּיל דַּעְתּוֹ, שֶׁנֶּאֱמַר: "וְסֶלֶף בָּהּ שֶׁבֶר בְּרוּחַ" (משלי טו, ד). נראה לי בס"ד כל הענוים נקראים בְּנֵי אָדָם כי שלשה צדיקים ששבחם הקדוש ברוך הוא בענוה שהם אברהם אבינו ע"ה ומשה רבינו ע"ה ודוד המלך ע"ה וכנזכר במדרש ואלו ראשי תיבות שלהם 'אָדָם' והלמדים ענוה מהם נקראים בְּנֵי אָדָם רצונו לומר תולדות של שלשה צדיקים שהם אדם, ואם תשבר מספר רוּחַ [214] לחצאין יהיה כל חצי מספר בְּנֵי אָדָם [107] שהענוים הם נקראים בני אדם הן מבחוץ הן מבפנים וזהו 'שֶׁבֶר בְּרוּחַ'.



בְּמַעֲרָבָא אַמְרֵי: "לָשׁוֹן תְּלִיתָאִי קְטִיל תְּלָתָא". נראה לי בס"ד קרי ליה תְּלִיתָאִי כי הם חמשה מוצאות הפה שהם חיך וגרון ולשון ושינים ושפתים ואם תחשוב מבפנים יהיה הלשון שלישי ואם תחשוב מבחוץ יהיה הלשון שלישי ולכן קורהו תְּלִיתָאִי ואמר 'קְטִיל תְּלָתָא' כך היה מעשה דהובאה במדרש כ"י.



הָא קָמַשְׁמַע לָן: דְּקַטִּיל כְּחֵץ (ירמיה ט, ז) (משלי יח, כא). פירוש יש הורגים למרחוק כמו קנה רובה אך נראה בהם מראה אש וגם משמיעים קול גדול אך חץ אין נראה בו מראה אש ואינו משמיע קול גדול, וכן הלשון דומה אליו שאומר דברים שאין ניכר ונרגש בהם רעה כלל וכמו עובדי דמייתי בירושלמי באותם שנלקחו לעבודת המלך והיה בהם אחד שנקרא בן הגבן וכן אחד שנקרא יוחנן שהמספר לשון הרע מספר בהצנע שאינו נרגש בו רעה כלל.
וזה הטעם שמתייחס הרע ללשון ולא לשפתים כי אומרים 'לָשׁוֹן הָרַע' והיינו כי הלשון צנוע והשפתים גלויים.



דְּבָעִי חַיֵּי בְּלִישְׁנֵיהּ, דְּבָעֵי מַיֵּית בְּלִישְׁנֵיהּ  (משלי יח, כא) נראה לי הכונה שיוכל הלשון להפך הדבר מרע לטוב ומטוב לרע כמו הך מעשה דחלב לביאה ואמר חלב כלבתא וחזר והפך הלשון לטוב ולכן נקרא לָשׁוֹן אותיות 'לו שן' והיינו שן רצונו לומר שינוי שיכול לשנות הדברים כאשר יחפוץ.</





מראית העין

אמר רבי חמא ברבי חנינא מה תקנתם של מספרי לה"ר אם ת"ח הוא יעסוק בתורה שנאמר מרפא לשון עץ חיים וכו'. אפשר לרמוז במה שחקרתי אני עני בדרושים דהא אמרינן אין קטיגור נעשה סניגור וכמ"ש שלא יכנס כ"ג בבגדי זהב דאין קטיגור נעשה סניגור והתוספות כתבו ביבמות דף ט"ז דכהן שהרג את הנפש לא ישא את כפיו לפי שהרג בידיו והקשו בזה דהא אמרינן דדוקא בפנים לא יכנס כ"ג בבגדי זהב משום אין קטיגור אבל בחוץ לית לן בה ונשיאות כפים הוא בבית הכנסת ואיך כתבו התוספות דלא ישא כפיו לפי שהרג בידיו ואין קטיגור ואני בעניי אמרתי דלק"מ דהתם בבגדי זהב הוא מין שחטאו בו אבל בזהב זה לא נעשה חטא ולכן דוקא בפנים לא יכנס ובחוץ שרי. אבל הכא ידיו הללו הם עצמו העון ולכך בכל מקום אין קטיגור ופשוט וא"כ הלשון עצמו שחטא איך הוא בעצמו ילמוד. וישבתי אני בעניותי ע"פ מ"ש הרב גור אריה ז"ל על מ"ש קח לך עגל ואמרו רז"ל לכפר על עון העגל והא אין קטיגור וכו' ותירץ הרב ז"ל דלכפר העון עצמו לא נאמר זה. ומסתייעא מילתיה דרב ממ"ש רז"ל דבכל אבר שחטא יבקש לעשות מצוה בעינים אם נסתכל בדבר איסור יסתכל בתורה. רגלים לדבר עבירה ירוצו לדבר מצוה וכיוצא וא"ש לפי דברי הרב ז"ל דלכפר העון עצמו לא נאמר וממילא מתרצתא הא דידן דלכפר עון הלשון עצמו לא נאמר אין קטיגור. א"נ במ"ש פ"ק דקידושין האשה מתקדשת בשטר ומתגרשת בשטר וליכא בזה אין סניגור וכו' דמילי דהאי שטרא לחוד ומילי דהאי שטרא לחוד. וה"ה בתיקון הלשון בתור' דמילי דלה"ר אמרי"ם המאררים ומילי דאורייתא נחמדים מזהב וכו' ובזה פירשתי פסוק אשית בישע יפיח לו אמרות ה' אמרות טהורות כי הנה הרב החסיד מהר"ר יעקב מולכו ז"ל פירש יכרת וכו' ומ"מ אשית בישע אתן תשועה לזה שחטא בלה"ר ויש לו תקון יפיח לו אמרות ה' שילמוד בתורה כמ"ש בשמעתין עכ"ד. ואני הדל אומר דהכא רמז הב' טעמים דלא שייך בכאן אין קטיגור האחת הוא יפיח לו הוא לתקן העון עצמו ובזה לא נאמר אין קטיגור ואדרבא זהו כמצותו חטא בלשון שילמוד בלשון על דרך שאמרו רז"ל דבכל אבר שחטא יעשה בו מצוה לתקן החטא. ועוד אמרות ה' אמרות טהורות כמ"ש בש"ס גבי שטר מילי דהאי שטרא לחוד ומילי דהאי שטרא לחוד וה"ה הכא מילי דלה"ר מאיסי ומילי דתורה אמרות ה' ואף שבאו לארץ אמרות טהורות ובזה אין קטיגור. וזה עצמו אפשר דהוא רמוז בפסוק זה דמייתי ר' חמא ברבי חנינא מרפא לשון כלומר לתקן העון עצמו לא שייך אין קטיגור מרפא לשון דייקא. ועוד עץ חיים היא התורה אמרות ה' ומילי דהאי לחוד ומילי דהאי לחוד כדאמרן:


ואם ע"ה ישפיל דעתו שנאמר וסלף בה שבר ברוח. אפשר דהחוטא בלשון פוגם ברוח כמו שתרגם אונקלוס ולרוח ממללא. ולכן מדה כנגד מדה יהיה לו שבר ברוח שיהיה שפל רוח ויתוקן. ואפשר לרמוז כי שפ"ל גימטריא לשון כה דבהיותו שפל מתקן לשון בכח שכינה הנקראת כה ובזה מתקן הנפש גם כן. ואפשר דעל ידי השפלות מתקן הכל דמי שהוא עניו אין הסט"א שולט בו ועי"ז כלה גרש יגרש הסט"א אשר בו והוי כאלו הקריב כל הקרבנות ואם נגזר עליו איזה גזרות ע"י הענוה מתבטלות ומעבירין לו ע"כ פשעיו ושאר מעלות שאמרו רז"ל ואפשר כי הענו מרכבה לשכינה כי ענו גימטריא קכ"ו אחורים דשם אדני וע"י שבר ברוח נאחז בש"בח מדת רוח הרומז לת"ת וע"י שהוא שפל גימטריא קדוש נמשך שפע מחכמה קדש ובמקום חמת שהיה עליו על עונותיו עתה ממשיך שפע מחכמה לת"ת מ' ובמקום חמת יהיה להמשיך קדושה חמ"ת חכמה מ' תפארת וה' עמו ודוק הטב:


אמר רבא כגון דאמר איכא נורא בי פלניא. שמעתי משם הרב הגדול שארנו כמהר"א יצחקי ז"ל שרמז בזה פסוק חם לבי בקרבי בהגיגי תבער אש דברתי בלשוני הכונה חם לבי אש תוקד דבאמור איכא נורא הוא לה"ר וז"ש בהגיגי תבער אש איכא נורא חשוב דברתי בלשוני שדברתי לה"ר ואני מצטער הרבה דכיון דאיכא נורא הוא לה"ר ודאי מוכרח דנכשל האדם בזה הרבה וחם לבי בקרבי:


לעולם אל יספר אדם בטובתו של חבירו. הרמב"ם ז"ל כתב בפני שנאיו והקשה הרב מגן אברהם א"ח סימן קנ"ו והרב פר"ח ז"ל בהגהותיו דהרי אמרו פרק גט פשוט יהודה חייטא כתביה ואמר לו רבינו הקדוש כלך מלשון הרע ומפרש דאל יספר בטובתו וזה הפך הרמב"ם ז"ל ונעלם מהרבנים ז"ל מ"ש הרמב"ם ז"ל עצמו בפירוש המשנה פ"ד דאבות דמעשה זה היה בפני שנאיו וכמ"ש בפתח עינים שם בבתרא דף קס"ד. ולדעת הרי"ף ורש"י ז"ל דמפרשי שלא להרבות בשבחו יש לישב הסוגיא כמ"ש אני עני בראש דוד פרשת תבא ע"ש:





פתח עינים

בשליו שני והאספסוף וכו'. התוס' פירשו משם ר' יוסף קרא שפסק השליו הראשון וכו' וזה דעת רבינו ישעיה הראשון מטראני בנימוקיו על התורה כ"י וכ"כ החזקוני פרשת בהעלותך. והרמב"ן פרשת בשלח כתב דהשליו הראשון לא היה לשובע. ומהר"י אבוהב בפירושו הקשה על דבריו ע"ש. ומ"ש הרב ידי משה פירוש המדרש פרשת במדבר דבריו קשים כאשר יראה הרואה. וכן הקשה עליו בפירוש נחמד למראה שנדפס מחדש סביב למדרש ע"ש. ובספר פענח רזא כתב משם רבינו בכור שור שזהו השליו המוזכר פרשת בשלח ואיידי דמיירי שם במתנת המן נקט נמי שליו ע"ש:


אמר רב חסדא אמר מר עוקבא כל המספר לשון הרע אמר הקב"ה אין אני והוא יכולים לדור וכו' ואיכא דמתני לה על גסי הרוח וכו'. שמעתי ממעלת הרב המובהק סבא קדישא כמהר"ר יצחק פורמיגי"ני ז"ל שפירש דפליגי כפלוגתא דבסמוך אם סיפר אם יש לו תקנה או לא וחד אמר אם סיפר אין לו תקנה שכבר כרתו דהע"ה ברוח הקדש שנאמר יכרת ה' כל שפתי חלקות. וחד אמר סיפר יש לו תקנה אם ת"ח יעסוק בתורה ואם ע"ה ישפיל עצמו. והשתא מאן דדריש אותו לא אוכל על לשון הרע סבר כמ"ד דאם סיפר יש לו תקנה והכי מפרש קרא מלשני וכו'. אותו אצמית כמ"ש דהע"ה יכרת ה'. ואם תאמר יש לו תקנה בעסק התורה או בשפלות לז"א מה שאמרתי אותו אצמית היינו אם לא השפיל עצמו והוא גבה עינים. ורחב לבב בתאוות התענוגים לפי שאינו רוצה ללמוד כי התורה אינה שורה במי שהולך אחר תענוגי הבלי העה"ז. ולכן זה בעל לשון הרע אותו לא אוכל אין אני והוא כי אינו רוצה ללמוד ולא להשפיל עצמו. וא"כ אותו לא אוכל קאי על מספר לה"ר. ואידך דמתני לה על גסי הרוח סובר בסיפר לשון הרע אין לו תקנה שכבר כרתו דוד הע"ה ברוח הקדש יכרת ה' כל שפתי חלקות וז"ש מלשני וכו' אותו אצמית אכרות כמו שאמר דהע"ה. וסליק ענינא דמספר לה"ר. ואחר זה אומר גבה עינים וכו' על גסי הרוח ועלה קאי אותו לא אוכל ע"כ דברי הרב הנזכר בתוספות קצת נפך. ובהאי פלוגתא אם סיפר לה"ר אם יש לו תקנה במאי פליגי כתבתי בעניותי בספרי הקטן ראש דוד פרשת תזריע בס"ד ע"ש באורך:





שערי תורת בבל

(טו ב תוספות) ד"ה אל תקרי וכו' אל תקרי ממנו רפה אלא ממנו דגש ואינו כן.—עי' בשו"ת לרמב"ן סי' רלב שכתב, ש"יש מחלוקת בין מדינחאי למערבאי ב"ממנו", שהאחד נוהג להרפות כל שהוא בא לרבים, והאחד נוהג כמנהג מקומנו להדגיש הכל. ובזה תלוי מה שדרשו ב"כי חזק הוא ממנו" אל תקרי ממנו אלא ממנו, אע"פ שבכל הספרים הכתובים אצלנו אין חילוק במלת ממנו בין שנופל על רבים בין שנופל על יחיד, אע"פ שכ"מ כנוי נו"ן וי"ו לרבים ברפה וליחיד בדגשות". וענין סוף דבריו הוא ידוע, כי "יגאלנו" (ויק' כה מח), שהוא ליחיד, כתיב בדגש הנו"ן, אבל "השיבנו" (תה' פ ד) שהוא לרבים כתיב הנו"ן רפה. והנה במנחת שי (במ' יג לא) מבואר, שלבני מזרח שהם עצמם בני בבל "ממנו" לרבים רפה. וממנחת שי שם נעלמה התשובה הנ"ל של רמב"ן.


ודע שגם בניקודה של "ממנו" יש הפרש ביניהם: למדינחאי - לרבים ממנו (מי"ם בצירה) וליחיד ממנו (מי"ם בסגול), ולמערבאי בין לרבים בין ליחיד- ממֶנו (מי"ם בסגול). וגם בזה מנהג ספרינו כמערבאי. עי' ראב"ע (שמ' א ט) ובנימוקי ר"א בחור חלק הדקדוק שער המלים ערך מן.


(שם תוספות) ד"ה אבנט וכו' ב' פעמים.—צ"ל: כ' פעמים, שהרי מצינו בירושלמי יומא ספ"ז, שהיה אורך האבנט ל"ב אמה. וכ"כ הרמב"ם בהל' כלי המקדש ספ"ח, ורוחב האדם הוא כמחצית אמה, וכל שיש ברוחבו טפח יש בהיקפו ג' טפחים, נמצא שבאבנט של ל"ב אמה יכול האדם לחוגרו כעשרים פעמים. ועי' סוכה (ח א), שמקום האדם אמה או שני שלישי אמה, אבל אין זה אלא כשהוא יושב לבוש בבגדיו המונחים סביביו.

